**Suomen Infektiolääkärit ry:n vuosittaisen apurahan säännöt**

1. **Apurahan tarkoitus**

Apurahan tarkoitus on tukea infektiosairauksien tutkimusta ja kliinisten taitojen kehittämistä/jatkokouluttautumista.

1. **Hakemus**

Apurahaa haetaan vuosittain ilmoitettavaan päivämäärään mennessä jätetyllä hakemuksella. Hakemuksessa tulee olla seuraavat otsikot:

Curriculum Vitae

-lyhyt selvitys hakijan työhistoriasta ja ansioista

-mahdollinen julkaisuluettelo

Tutkimus- tai koulutussuunnitelma

-tutkimussuunnitelmassa mainittava myös tutkimuksen nykyvaihe ja seuraavan vuoden tavoitteet

-koulutussuunnitelmassa mainittava myös koulutuksen hyödyllisyys oman ammattitaidon kehittymisen kannalta sekä se, osallistuuko hakija koulutukseen esiintyjänä (esim posteri, esitelmä)

Kokonaisrahoitussuunnitelma

-muiden tahojen osallistuminen kustannuksiin

-miten yhdistyksen mahdollisesti myöntämä apuraha tullaan käyttämään

Hakemus tulee nimetä “Apurahahakemus\_Hakijan Nimi” ja lähettää yhtenä pdf-tiedostona sihteerille määräaikaan mennessä. CV:n pituutta ei rajoiteta, mutta Tutkimus- tai koulutussuunnitelma sekä rahoitussuunnitelma voivat olla yhteensä korkeintaan kahden A4 mittaisia.

1. **Apurahan kohde**

Apurahaa voivat hakea Suomen Infektiolääkärit ry:n jäsenet.

1. **Jaettava summa**

Suomen Infektiolääkärit ry:n hallitus päättää vuosittain jaettavan summan taloudellisen tilanteen ja hakemusten perusteella. Hallitus voi harkinnan mukaan jättää apurahan jakamatta.

1. **Apurahan jaon periaatteet**

Apuraha on ensisijaisesti suunnattu tutkimushankkeisiin ja toissijaisesti koulutushankkeisiin, joihin ei ole käytettävissä riittävästi muuta rahoitusta. Apurahapäätöksissä painotetaan tutkijanuran alussa olevia tutkijoita. Pääsääntöisesti kahtena peräkkäisenä vuonna apurahaa ei myönnetä samalle henkilölle, eikä hallituksen jäsenelle myönnetä apurahaa jääviyssyistä.

1. **Muuta huomioitavaa**

Muutoksia apurahasääntöihin voi tehdä seuran hallitus. Lisätietoja tarvittaessa antavat Suomen Infektiolääkärit ry:n hallituksen puheenjohtaja tai sihteeri.